CELEX: 62018CA0779
Language: bg
Date: 2020-03-26 00:00:00
Title: Дело C-779/18: Решение на Съда (първи състав) от 26 март 2020 г. (преюдициално запитване от Sąd Rejonowy w Siemianowicach Śląskich — Полша) — Mikrokasa S.A., Revenue Niestandaryzowany Sekurytyzacyjny Fundusz Inwestycyjny Zamknięty/XO (Преюдициално запитване — Защита на потребителите — Договори за потребителски кредити — Директива 2008/48/EО — Член 3, буква ж), член 10, параграф 2 и член 22, параграф 1 — Равнище на хармонизация — Понятие за извънлихвени разходи по кредита — Директива 93/13/ЕИО — Член 1, параграф 2 — Неравноправни клаузи в потребителските договори — Горна граница на общите извънлихвени разходи по кредита — Договорни клаузи, които отразяват императивни законови или подзаконови разпоредби — Изключване)

29.6.2020   
            
            
               BG
            
            
               Официален вестник на Европейския съюз
            
            
               C 215/15
            
         
      Решение на Съда (първи състав) от 26 март 2020 г. (преюдициално запитване от Sąd Rejonowy w Siemianowicach Śląskich — Полша) — Mikrokasa S.A., Revenue Niestandaryzowany Sekurytyzacyjny Fundusz Inwestycyjny Zamknięty/XO
      (Дело C-779/18) (1)
      
      (Преюдициално запитване - Защита на потребителите - Договори за потребителски кредити - Директива 2008/48/EО - Член 3, буква ж), член 10, параграф 2 и член 22, параграф 1 - Равнище на хармонизация - Понятие за извънлихвени разходи по кредита - Директива 93/13/ЕИО - Член 1, параграф 2 - Неравноправни клаузи в потребителските договори - Горна граница на общите извънлихвени разходи по кредита - Договорни клаузи, които отразяват императивни законови или подзаконови разпоредби - Изключване)
      (2020/C 215/17)
      Език на производството: полски
      
         Запитваща юрисдикция
      
      Sąd Rejonowy w Siemianowicach Śląskich
      
         Страни в главното производство
      
      
         Ищци: Mikrokasa S.A., Revenue Niestandaryzowany Sekurytyzacyjny Fundusz Inwestycyjny Zamknięty
      
         Ответник: XO
      
         Диспозитив
      
      
                  1)
               
               
                  Член 3, буква ж), член 10, параграф 2 и член 22, параграф 1 от Директива 2008/48/ЕО на Европейския парламент и на Съвета от 23 април 2008 година относно договорите за потребителски кредити и за отмяна на Директива 87/102/ЕИО на Съвета трябва да се тълкуват в смисъл, че допускат национална правна уредба, която предвижда метод за изчисляване на максималния размер на извънлихвените разходи по кредита, който може да бъде наложен на потребителя, при условие че тази правна уредба не въвежда допълнителни задължения за предоставяне на информация относно тези извънлихвени разходи по кредита, които да се добавят към предвидените в посочения член 10, параграф 2.
               
            
                  2)
               
               
                  Член 1, параграф 2 от Директива 93/13/ЕИО на Съвета от 5 април 1993 година относно неравноправните клаузи в потребителските договори трябва да се тълкува в смисъл, че от приложното поле на тази директива не е изключена договорна клауза, която определя извънлихвените разходи по кредита при спазване на предвидения в национална разпоредба максимален размер, без непременно да се вземат предвид действителните разходи по кредита.
               
            
         (1)  ОВ C 164, 13.5.2019 г.